— 381 •— 



« Monseigneur, sitost que fus arrivé en cette ville de Rouen, j'ay 

 envoyé en toute diligence quérir mon lieutenant, lequel estoit 

 allé mener des gens à Honnefleur pour armer vos navires, ainsi 

 que le vostre admirai et ceux qui en ont la charge luy avoient fait 

 sçavoir, et avoit mon dit lieutenant mené avecques luy le cappi- 

 taine Philippes du Moulin et sa compaignie et aussi ung nombre 

 des miens et d'autres de vos ordonnances avecques des gens de 

 pié tant que gendarmes. Mais quand vos ditz gendarmes ont esté 

 là , le dict vostre admirai et ceux qui ont la charge de la mer ont 

 assemblé le conseil des mariniers et ont trouvé que vostre navire 

 n'estoit puissant de combattre le gros navire d'Angleterre, et, pour 

 descharger le peuple, ont renvoyé les dits gens de guerre et mon 

 lieutenant. 



« Monseigneur, je me suis enquis à iceluy mon lieutenant s'il 

 avoit point oy de nouvelles du demourant de leur armée, et s'ilz 

 faisoient nulz semblans de descente. Il m'a respondu qu'il a fait 

 ouyr ung marchant italien qui ne fait que venir d'Angleterre, en 

 la présence du dit admirai, lequel a respondu ce qui est contenu 

 en sa déposition, laquelle je vous envoyé, et s'il vous plaist le dit 

 marchand je vous envoyray. 



« Monseigneur, je feray diligence d'en sçavoir plus au long et 

 toujours vous en advertiray, et si survient riens, je mettray peine 

 de vous servir le moins mal que je pourray. Si je vois que ce ne 

 soit riens, je m'en retourneray incontinent devers vous. Monsei- 

 gneur, j'ai trouvé par deçà le peuple en grant désespoir pour la 

 pillerie des gens d'armes et m'en suis informé, mais j'ay recon- 

 gneu que les grans plaintes sont venues des gens de pié lesquelz 

 on a fait aller et venir trois ou quatre fois sans que besoin en 

 feust, et y a eu ung petit ordre jusques icy. 



« Monseigneur, je y eusse pieçà mis l'ordre, mais je ne sçay qui 

 sont les commissaires ne les cappitaines qui en ont la charge, car 

 rien n'est adressé à moy, comme dernièrement que je fus par deçà 

 je vous fis sçavoir. Touttefoys, Monseigneur, j'ay envoyé de tous 

 costés et espère en donner si bonne provision que vostre pauvre 

 peuple en sera soulagé , qui en a bon ])esoing; aussi ay envoyé par- 

 tout pour faire servir les gens d'armes et mettre en leurs garni- 

 sons. 



« Monseigneur, ceux de cette ville m'ont fait une grant re- 

 montrance de leur prisonnier, qui est en la Conciergerie, et m'ont 



